Wɔde ma dwom kyerɛfo; ɔkwan a wɔfa so to no: “Nsɛe Me.” Dawid dwom. Miktam.* Saa bere no na Saul somae sɛ wɔnkɔtetɛw Dawid fi* na wonkum no.+59 O me Nyankopɔn, gye me fi m’atamfo nsam;+Bɔ me ho ban fi wɔn a wɔsɔre tia me no ho.+2 Gye me fi amumɔyɛfo nsam,Na gye me fi awudifo* nsam.3 Hwɛ! Wɔtetɛw me;*+O Yehowa, ahoɔdenfo tow hyɛ me so,Nanso mentew atua na menyɛɛ bɔne biara.+4 Minnii mfomso biara, nanso wɔyɛ ntɛm boaboa wɔn ho sɛ wɔbɛtow ahyɛ me so.Sɛ mefrɛ wo a sɔre na twa w’ani bɛhwɛ me.5 O asafo Yehowa Nyankopɔn, wone Israel Nyankopɔn.+Sɔre bɛhwɛ nea amanaman no nyinaa reyɛ.Nkontompofo* a wɔn tirim yɛ sum no, nhu wɔn mmɔbɔ.+ (Sela)6 Wɔba anwummere biara;+Wopow sɛ ɔkraman,+ na wotwa kurow no ho hyia.+7 Hwɛ nsɛm a wɔde wɔn ano keka;*Wɔn anom asɛm* te sɛ sekan;+Wɔka sɛ: “Hena na ɔretie?”+8 Nanso wo, Yehowa, wobɛserew wɔn;+Wubedi amanaman nyinaa ho fɛw.+9 O Onyankopɔn, wone m’ahoɔden, na wo na m’ani da wo so;+Onyankopɔn ne me guankɔbea.*+10 Onyankopɔn a ɔda ɔdɔ a enni huammɔ adi kyerɛ me no betwitwa agye me;+Onyankopɔn bɛma m’atamfo ahwe ase ama madi ahurusi.+11 Nkum wɔn na me man werɛ amfi wo nnwuma.Wo tumi nti ma wɔmmɔ asesa;O Yehowa, yɛn kyɛm, ma wɔnhwe ase.+12 Wɔde wɔn ano yɛ bɔne keka nsɛm,Enti ma wɔn ahantan nsum wɔn afiri,+Efisɛ wɔdome nkurɔfo na wɔka nnaadaasɛm.13 Fa abufuw yɛ wɔn pasaa;+Yɛ wɔn pasaa na wɔn ase nhyew;Ma wonhu sɛ Onyankopɔn na odi Yakob so kosi asaase ano noho.+ (Sela)14 Ma wɔmmra anwummere;Ma wompow sɛ ɔkraman, na wontwa kurow no ho nhyia.+15 Ma wɔnnantenantew basabasa nhwehwɛ wɔn ano aduan;+Mma wɔmmmee, na mma wonnnya baabi nntena.16 Me de, mɛto w’ahoɔden ho dwom.+Anɔpa, mede anigye bɛka wo dɔ a enni huammɔ no ho asɛm.Efisɛ wone me hintabea+Ne m’ahohia bere mu guankɔbea.+17 Wone m’ahoɔden, na wo na mɛto ayeyi nnwom* ama wo;+Onyankopɔn ne me guankɔbea, Onyankopɔn a ɔda ɔdɔ a enni huammɔ adi kyerɛ me no.+
twi_Latn